text: Militært korps får civil chef 
  06 januar 2011 kl. 07.50
  Slesvigske Musikkorps i Haderslev får pr. 15. januar ny chef - som er civil.
  Med ansættelsen går et længe næret ønske om en opdeling af det kunstneriske og musikalske ansvar i opfyldelse og for første gang i historien får det sønderjyske militærorkester en civil chef. Det bliver Thomas Spät.
  I dag torsdag vil Oberst Susanne Bach Bager fra Telegrafregimentet i Fredericia lægge vejen forbi Slesvigske Musikhus i Haderslev og præsentere den nye chef for musikerne i SMUK. Det sker i forbindelse med musikkorpsets prøve til de kommende nytårsshows med Preben Kristensen og Louise Fribo.
  